ώ)49 

ΠΕΡΙΕΧΟΜΕΝΑ 


ΔΙΑΤΑΓΜΑΤΑ 

Διορισμός μελών Διοικητικού Δικαστηρίου Ναυτικών Επι¬ 
τάξεων για το έτος 19Β·7.1 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Διορισμός μελών Διοικητικού Συμβουλίου το» Ευρωπαϊκού.. 

Βρόματος. · ..2 

Διαδικασία και προϋποθέσεις απαλλαγής από το φόρο προ¬ 
στιθέμενης αξίας της παράδοσης αγα»3ών που εξάγονται 
στο εξωτερικό και των υπηρεσιών που 1 συνδέονται άμεσα 
με την εξαγωγή των αγαθών. ... · .. 3 

Παροχή της εγγύησης του Δημοσίου προς την Τράπεζα 
Μακεδονίας—Θράκης για ικάλυψηι δανείου της ποσού 
'δρ'Χ. 500 εκατ., στον Ο ΑΣ, για κάλυψηι αναγκών* τοιυ 
προγράμματος 1986. 4 

Ανάκληση των αποφάσεων· Υπουργού Οικονομικών 65432/ 
1)4'3'4/8'5 και 57662/1.18(4/85 με τις οποίες παρασχέ¬ 
θηκα η αντεγγύηυη του Ελληνικού Δημοσίου υπέρ της 
ΕΚΕΤΕ προς την Εθνική Τράπεζα, για την κάλυψη 
αντεγγυηιτικών επιστολών που ·δα εικδίδονταν από την 
ανωτέρω Τράπεζα προς την ΟΚΕϋΙΤ ΡΟΡΙΙΕΑΙΠΕ 


Ό’ ΑΕΟΕΠΙΕ.. 5 

Και^ορισιιχός διαδικασίας, ©ξε'ταστβας ύλης και τρόπου ε¬ 
πιλογής φυλάκων Φυλακών. Σωφρονιστικών και Θερα¬ 
πευτικών Καταστημάτων»..6 


Σύσταση ■•διέσεων για πρόσληψη δασκάλων—νηπιαγωγών με 
σχέση εργασίας ιδιωτικού δικαίου αορίστου χρόνου. .... 7 

Κήρυξη υποχρεωτικής της από 7.8.86 'ΣΙΣΕ του Προσω- 


πικού των Γεωργικών Συνεταιριστικών Οργανώσεων. .. 8 

Παράταση ισχύος της 94/85 απόφασης του ΠΔΔΔ Αθη¬ 
νών για τους όρους αμοιβής και εργασίας των εργατο 
τεχνιτών μετάλλου.. .... ..9 

Κήρυξη εκτελεστής της 3/87 απόφασης του ΠΔΔΔ Αθη¬ 
νών, για τους όρους αμοιβής και εργασίας του προσω Γ 
πικού επιχ/σεων Ζαχαρωδών 1 Προϊόντων.10 


ΔΙΑΤΑΓΜΑΤΑ 


ΑρΑ 268 (1) 


Διορισμός μελών Διοικητικού Δικαστηρίου Ναυτικών Επι¬ 
τάξεων για το έτος 1987 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

• Έχοντας υπόψη : 

Το 113/30.10.86 έγγραφο του Αρείου Πάγου. 

Το 557/19.9.86 έγγραφο του Εφετείου Πειραιώς. 

Το ΩΠ 261602/9 -86 σήμα του ΓΕΝ. 

Το ΩΠ 111344/9 -86 σήμα του ΤΕΝ/ΤΔ/ΔΔ Ιο. 

Το 93288/7176/30.9.86 έγγραφο του ΤΠ.ΟΙΚ./Γ.Λ.Κ. 

Αφού είδαμε και τις διατάξεις : 

1. Των άρθρων 216, 236 και 215 του Ν. 4442/1929 «περί 
Στρατιωτικών και Ναυτικών Εισφορών και Ναυλώσεων», 
όπως αυτός τροποποιήθηκε από τον Α.Ν. 2258/1940 (Φ.Ε.Κ. 
99/1940) «περί τροποποιήσεως και συμπληρώσεως δια¬ 
τάξεων τινών του νόμου 4442/1929». 

2. Το άρθρο 5 του Π.Δ. 941/80 (Φ.Ε.Ιί. 237Α) και 

3. Το άρθρο μόνο του Α.Ν. 1011/1946 «περί αναπληρω¬ 
ματικών μελών του Διοικητικού Δικαστηρίου Ναυτικών Ε¬ 
πιτάξεων Ν. 4442/1929», με πρόταση των Τπουργών Εμπο¬ 
ρικής Ναυτιλίας και Δικαιοσύνης, αποφασίζουμε : 

Άρθρο μόνο. 

1. Ορίζουμε ως τακτικά και αναπληρωματικά μέλη του 
Διοικητικού Δικαστηρίου Ναυτικών επιτάξεων για το έτος 
1987 τους κάτωθι : 

Τακτικά μέλη : 

α) Αρεοπαγίτη Λαμπρίδη Βασίλειο ως Πρόεδρο 

β) Εφέτη Νικολόπουλο Θεόδωρο 

γ) Αντιπλοίαρχο Π.Ν. Χατζή Γρηγόριο. 

δ) Αντιπλοίαρχο Λ.Σ. Τσιαμπόκαλο Γρηγόριο. 

ε) Τον υπάλληλο με βαθμό Α' του Κλάδου ΠΕΙ Δημοσιο¬ 
νομικού του Γ.Λ. του Κράτους Βαλσαμάκη Δημήτριο. 

Επίτροπος του Κράτους ορίζεται ο Νομικός Σύμβουλος 
του ΤΕΝ. 

Αναπληρωματικά μέλη : 

α) Του Αρεοπαγίτη Λαμπρίδη Βασιλείου τους Αρεοπα¬ 
γίτες Κατράλη Παναγιώτη και Καβαλιέρο Νικόλαο. 

β) Του εφέτη Νικολόπουλου Θεοδώρου, τους Εφέτες Πα- 
παδάκη Χαρίδημο και. Τζέμο Θεόδωρο. 

γ) Του Αντιπλοιάρχου Π.Ν. Χατζή Γρηγορίου, τους Αντ/ 
ρχους Π.Ν. Βουλγαράκη Γρηγόριο και Ισμαϊλάκο Μιχαήλ. 

δ) Του Αντιπλοιάρχρου Λ.Σ. Τσιαμπόκαλου Γρηγορίου, 
τους Αντ/ρχους Λ.Σ. Χονδρόπουλο Χρήστο και Παπουτσίδη 
Βασίλειο. 

ε) Του υπαλλήλου Βαλσαμάκη Δημητρίου, τους ομοιόβαθ- 
μους υπαλλήλους, του ίδιου κλάδου και Υπηρεσίας Γαρίδη 
Αριστοτέλη και Βέργο Δημήτριο, του Επιτρόπου του Κρά¬ 
τους Νομικού Συμβούλου ΥΕΝ, του εκάστοτε Νομικό Σύμ¬ 
βουλο του Υπουργείου Εθνικής Άμυνας, και δεύτερο ανα¬ 
πληρωματικό, τον Πάρεδρο που υπηρετεί στο Υ.Ε.Ν. 

2. Γραμματέα του ως άνω Δικαστηρίου ορίζουμε τον Υπ/ 
ρχο Λ.Σ. Κλαδούχο Αριστείδη και Αναπληρωτή αυτού τον 
Υποπ/ρχρο. Λ.Σ. Στεφανάκη Ιωάννη. 

Στον Υπουργό της Εμπορικής Ναυτιλίας αναθέτουμε τη 
δημοσίευση και εκτέλεση του παρόντος διατάγματος. 

Αθήνα, 9 Μαρτίου 1987 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

01 ΥΠΟΥΡΓΟΙ 

ΔΙΚΑΙΟΣΥΝΗΣ ΕΜΠΟΡΙΚΗΣ ΝΑΥΤΙΛΙΑΣ 

ΕΛΕΥΘΕΡΙΟΖ ΒΕΡΥΒΑΚΗΣ ΣΤΑΘΗΣ ΑΛΕΞΑΝΔΡΗΣ 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 


Αρ-ϋ. Ε. 31150.3/4/823 (2) 

Διορισμός μελών Διοικητικού Συμβουλίου του Ευρωπαϊκού 

Ιδρύματος. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΕΞΩΤΕΡΙΚΩΝ 

Έχοντας υπόψη τις διατάξεις του Νόμου 1525/1985 «Κύ¬ 
ρωση Συμφωνίας για τη σύσταση Ευρωπαϊκού Ιδρύματος, 
μαζί με τη διευθέτηση για τη σύσταση Προπαρασκευαστικής 
Επιτροπής και την τελική της Πράξη» (Φ.Ε.Κ. 12 Μαρτίου 
1985 Α/39) και ιδίως τις διατάξεις του άρθρου 10 παρ. 1, 
αποφασίζουμε : 

Τον διορισμό των Αλέξανδρου Ξύδη, Πρέσβη ε.τ. και 
Παύλου Ζάννα, συγγραφέα -κριτικού, ως μελών του Διοικη¬ 
τικού Συμβουλίου του Ευρωπαϊκού Ιδρύματος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Μαρτίου 1987 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΘΕΟΔΩΡΟΣ ΠΑΓΚΑΛΟΣ 


Αριιδ. Π. 1701/11600 (3) 


Διαδικασία και προϋποθέσεις απαλλαγής από το φόρο προσ¬ 
τιθέμενης αξίας της παράδοσης αγαθών που εξάγονται στο 
εξωτερικό και των υπηρεσιών που συνδέονται άμεσα με την 
εξαγωγή των αγαθών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη τις κατωτέρω διατάξεις του Ν. 1642/ 
1986 «για την εφαρμογή του φόρου προστιθέμενης αξίας 
και άλλες διατάξεις» (Φ.Ε.Κ. 12δΑ') όπως ισχύουν : 

α) των περιπτώσεων α,ε και στ της παραγράφου 1 του 
άρθρου 20 

β) της παραγράφου 2 του άρθρου 20 και 

γ) της παραγράφου 3 του άρθρου 58, αποφασίζουμε : 


Άρθρο 1. 

Δεν επιβαρύνονται με φόρο προστιθέμενης αξίας οι παρα¬ 
δόσεις αγαθών που γίνονται από υποκείμενο στο φόρο πω- 
λητή -εξαγωγέα, που ασκεί δραστηριότητα στο εσωτερικό 
της χώρας ή από άλλο πρόσωπο που ενεργεί για λογαριασμό 
του εξαγωγέα, σε αγοραστή κάτοικο εξωτερικού. 

Για την απαλλαγή του προηγούμενου εδαφίου, η παράδοση 
θα αποδεικνύεται : 

α) Από το θεωρημένο από τη μεσολαβούσα Τράπεζα τι¬ 
μολόγιο πώλησης που θα εκδοθεί από τον πωλητή -εξαγωγέα 
προς τον αγοραστή -λήπτη εξωτερικού, σύμφωνα με τις δια¬ 
τάξεις του Κ.Φ.Σ. Στο τιμολόγιο αυτό εκτός των στοιχείων 
του αγοραστή θα αναγράφονται και τα αγαθά που εξήχθησαν 
κατ’ είδος, ποιότητα, ποσότητα και αξία, καθώς και η ένδειξη 

«ΕΞΑΓΩΓΗ -ΧΩΡΙΣ Φ.Π.Α.». 

β) Από μοναδικό κυρωμένο αντίγραφο (ακριβές) του κατά 
περίπτωση τελωνειακού παραστατικού, από το οποίο και θα 
αποδεικνύεται η πραγματοποίηση της εξαγωγής των αγα¬ 
θών που αναγράφονται στο συγκεκριμένο τιμολόγιο της προη- 
γουμένης παραγράφου. Το αντίγραφο αυτό θα χορηγείται 
από την αρμόδια Τελωνειακή Αρχή με την ένδειξη «ΓΙΑ 

ΤΟ ΑΡΧΕΙΟ ΤΟΥ ΕΞΑΓΩΓΕΑ». 

Άρθρο 2. 

Για παραδόσεις αγαθών, τα οποία στη συνέχεια θέτονται 
από τον αγοραστή σ’ ένα από τα τελωνειακά καθεστώτα της 
περίπτωσης β' της παραγράφου 1 του άρθρου 21 του Ν. 
1642/1986, με σκοπό την εξαγωγή τους, εφαρμόζονται ανά¬ 
λογα οι διατάξεις των με αριθ. Τ. 5370/43/1986 και Δ. 
1320/91/1986 αποφάσεών μας. 

Άρθρο 3. 

Προκειμένου για παραδόσεις αγαθών, από υποκείμενο 
στο φόρο σε αγοραστή -εξαγωγέα, με σκοπό την άμεση εξα¬ 
γωγή τους στο εξωτερικό, αναστέλλεται η καταβολή του 
φόρου προστιθέμενης αξίας από τον αγοραστή -εξαγωγέα στον 
προμηθευτή των αγαθών. Για την αναστολή καταβολής του 
φόρου, ακολουθείται η παρακάτω διαδικασία : 

1. Ο προμηθευτής παραδίδει στον αγοραστή -εξαγωγέα 
τα προς εξαγωγή αγαθά με θεωρημένο «δελτίο αποστολής» ή 
«δελτίο αποστολής τιμολόγιο» ή «τιμολόγιο», στο οποίο 
εκτός των άλλων θα αναγράφονται και 

α) τα πλήρη στοιχεία του αγοραστή-εξαγωγέα και ο αρι¬ 
θμός του φορολογικού του μητρώου, 

β) η αρμόδια Οικονομική Εφορία για τη φορολογία του 
αγοραστή -εξαγωγέα, 

γ) το είδος, η ποσότητα, η αξία και ο φόρος που αναλογεί 
στην αξία των παραδιδομένων αγαθών. Δεν απαιτείται η ανα¬ 
γραφή στο εκδιδόμενο δελτίο αποστολής της αξίας και του 
φόρου που αναλογεί σ’ αυτή, δεδομένου ότι τα στοιχεία αυτά 
θα αναγράφονται στο αντίστοιχο τιμολόγιο που θα εκδόσει 
ο προμηθευτής μέσα στην προθεσμία που ορίζεται από τις 
διατάξεις του Κ·Φ·Σ. . . 

δ) ο αριθμός μητρώου του εξαγωγέα στο οικείο Εμπορικό 
και Βιομηχανικό Επιμελητήριο. 

2. Για την οριστικοποίηση της απαλλαγής, ο αγοραστής - 
εξαγωγέας υποχρεούται να προσκομίσει στον προμηθευτή 
των αγαθών μέσα σε είκοσι (20) μέρες, από την έκδοση του 
οριστικού τιμολογίου της πώλησης, κυρωμένο από την αρμό¬ 
δια για την εξαγωγή τελωνειακή αρχή, ακριβές μοναδικό 
φωτοαντίγραφο του σχετικού τελωνειακού παραστατικού, 
από το οποίο θα πρέπει να προκύπτουν η πραγματοποίηση 
της εξαγωγής, τα στοιχεία τού προμηθευτή των αγαθών, 
ο αριθμός τιμολογίου πώλησης του προμηθευτή, καθώς και 
η εξαχθείσα ποσότητα κατ’ είδος. Το κυρωμένο αυτό αντί¬ 
γραφο του τελωνειακού παραστατικού θα φέρει την ένδειξη 

«ΓΙΑ ΤΟΝ ΠΡΟΜΗΘΕΥΤΗ ΤΩΝ ΑΓΑΘΩΝ. 

.ΠΡΟΣ ΕΚΠΤΩΣΗ ΤΟΥ Φ.Π.Α.» ή «ΓΙΑ ΤΟΝ 

ΟΙΚΟΝ. ΕΦΟΡΟ. ΓΙΑ ΤΗΝ ΕΠΙΣΤΡΟΦΗ 

ΤΟΥ Φ.Π.Α», κατά περίπτωση, ως Απ. Υπ. Οικονομικών 
αριθ. Π. 1701/1600/10.3.1987. 

3. Όταν ο αγοραστής-εξαγωγέας, προσκομίσει μέσα στην 

προθεσμία της προηγούμενης παραγράφου το προβλεπόμενο 
τελωνειακό παραστατικό της εξαγωγής στον προμηθευτή 
των αγαθών, ο προμηθευτής εκδίδει πιστωτικό σημείωμα, 
επ’ ονόματι του αγοραστή-εξαγωγέα, για έκπτωση του φόρου 
που αναλογεί στην αξία της εξαχθείσας ποσότητας των αγα¬ 
θών, όπως η αξία αυτή προκύπτει από το οριστικό τιμολόγιο 
πώλησης που εξέδωσε προς τον αγοραστή -εξαγωγέα, ανα¬ 
γράφοντας την ένδειξη «ΕΚΠΤΩΣΗ Φ.Π.Α. ΤΙΜΟΛΟΓΙ¬ 
ΟΥ ΜΟΐ Νο.ΩΣ Απ. Υπ. Οικονομικών αριθ. Π. 

1701/1600/10.3.1987. Στη συνέχεια ο προμηθευτής επισυ¬ 
νάπτει το σχετικό τελωνειακό παραστατικό που του προσκό¬ 
μισε ο αγοραστής -εξαγωγέας, στο στέλεχος του πιστωτικού 
σημειώματος, που εκδίδει σαν δικαιολογητικό της έκπτωσης 
αυτής του φόρου. Επίσης ο προμηθευτής υποχρεούται μέσα 
σε δέκα (10) μέρες από την έκδοση του πιστωτικού σημειώ¬ 
ματος να αποστείλει στον Οικονομικό Έφορο της φορολογίας 
του αγοραστή -εξαγωγέα, ακριβές αντίγραφο του πιστωτικού 
αυτού σημειώματος. 

4. Εάν ο αγοραστής -εξαγωγέας δεν προσκομίσει στον 
προμηθευτή των αγαθών, μέσα στην προθεσμία της παρα¬ 
πάνω παραγράφου 2 το προβλεπόμενο τελωνειακό παραστα¬ 
τικό υποχρεούται να καταβάλλει στον προμηθευτή του το 
φόρο προστιθέμενης αξίας που έχει αναγραφεί στο τιμολόγιο 
αγοράς των αγαθών. Στην περίπτωση αυτή, ο αγοραστής - 
εξαγωγέας δικαιούται να ζητήσει την επιστροφή του φόρου 
αυτού, κατά το μέρος που δεν μπορεί να συμψηφιστεί στην 
προσωρινή δήλωση απόδοσης του φόρου της συγκεκριμένης 
φορολογικής περιόδου που πραγματοποιήθηκε η εξαγωγή, 
σύμφωνα με την περίπτωση γ' της παραγράφου 1 του άρθρου 
27 του Ν. 1642/1986 και με τη διαδικασία που καθορίζεται 
με σχετική απόφασή μας. 

5. Η αρμόδια Τελωνειακή Αρχή κατά τη χορήγηση του 
υπό της παραπάνω παραγράφου 2 προβλεπόμενου κυρωμένου 
μοναδικού αντιγράφου του σχετικού τελωνειακού παραστα¬ 
τικού και προς αποφυγήν επαναχορήγησης όμοιων, ενεργεί 
πράξη στο πρωτότυπο του παραστατικού αυτού για τη χορή¬ 
γηση του σχετικού φωτοαντιγράφου, αναφέροντας και το 
σκοπό της οδήγησης. 

Άρθρο 4. 

Σε κάθε περίπτωση αναστολής καταβολής του φόρου 
προστιθέμενης αξίας από τον αγοραστή -εξαγωγέα στον πω- 
λητή -προμηθευτή των αγαθών, ο προμηθευτής υποχρεούται 
στην απόδοση του φόρου αυτού στο Δημόσιο μέσα στις προ¬ 
θεσμίες που ορίζονται από τις διατάξεις της παραγράφου 1 
του άρθρου 31 του Ν. 1642/1986, θεωραυμένης ως γενομένης 
της καταβολής του φόρου αυτού από τον αγοραστή - εξαγω¬ 
γέα στον προμηθευτή κατά το χρόνο έκδοσής του τιμολογίου 
πώλησης του προμηθευτή. 

Άρθρο 5. 

1. Δεν επιβαρύνονται με φόρο προστιθέμενης αξίας : 

α) Οι υπηρεσίες Διεθνών Μεταφορών, εφόσον η διεθνής 
φορτωτική που εκδίδεται από τον ενεργούντα τη μεταφορά 

.θεωρείται από την αρμόδια Τελωνειακή 

Αρχή της εξαγωγής και από το Τελωνείο εξόδου για την 
πραγματοποίηση της εξαγωγής. ’ 

β) Οι αμοιβές που λαμβάνουν τα γραφεία Διεθνών Με¬ 
ταφορών (Διαμεταφορείς) για τη διαμεσολάβισή τους στις 
Διεθνείς Μεταφορές, εφόσον από τα φορολογικά στιχεία που 
εκδίδονται από αυτά, προκύπτει σαφώς ότι αφορούν αγαθά 
που εξήχθησαν με βάση τη θεωρημένη από την αρμόδια Τε- 
λωνειακή Αρχή «διεθνή φορτωτική», ακριβές φωτοαντίγραφο 
της οποίας υποχρεούνται να επισυνάπτουν στο στέλεχος του 
εκδιδόμενου από αυτά φορολογικού στοιχείου (τιμολογίου ή 
φορτωτικής κατά περίπτωση). 

γ) Τα πραγματοποιούμενα έσοδα λόγω εξαγωγής," τόσο 
από εκείνον που ενήργησε την εξαγωγή για λογαριασμό τρί¬ 
του με σχέση παραγγελιοδόχου πώλησης, όσο.και τα έσοδα 
που θα πραγματοποιήσει ο κύριος των αγαθών που εξήχθησαν 


(παραγγελέας) εφόσον ο παραγγελιοδόχος . επισυνάψει στην 
εκκαθάριση που θα εκδόσει προς τον παραγγελέα, ακριβές 
μοναδικό φωτοαντίγραφο του σχετικού τελωνειακού παρα¬ 
στατικού, από το οποίο θα πρέπει να προκύπτει η ταυτότητα 
των αγαθών και ο πραγματικός κύριος αυτών προ της εξα¬ 
γωγής των. 

Η Τελωνειακή Αρχή της εξαγωγής, ενεργεί τη σχετική 
θεώρηση στο τελωνειακό παραστατικό της εξαγωγής ή στο 
εκδιδόμενο φορολογικό στοιχείο του παρέχοντος τις υπηρε¬ 
σίες, κατά περίπτωση, αφού διαπιστώσει ότι πράγματι τα 
στοιχεία αυτά αφορούν ποαγματοποιηθείσα συγκεκριμένη 
εξαγωγή. Στην πράξη της θεώρησης θα αναγράφεται (σε 
κάθε περίπτωση) και ο αριθμός του σχετικού τελωνειακού 
παραστατικού, που εκδόθηκε για την εξαγωγή των συγκε¬ 
κριμένων αγαθών, για τχ οποία προσφέρθηκε η συγκεκρι¬ 
μένη υπηρεσία. 

2. Για τις λοιπές υπηρεσίες των περιπτώσεων ε' και στ' 
της παραγράφου 1 του άρθρου 20 του Ν. 1642/1986, η απαλ¬ 
λαγή παρέχεται με έκπτωση του φόρου που αναλογεί στην 
αμοιβή αυτών, από τυχόν φόρο εκροών και σε περίπτωση 
αδυναμίας έκπτωσης (μερικής ή ολικής) με επιστροφή (του 
φόρου), σύμφωνά με τις διατάξεις της- περίπτωσης γ' της 
παραγράφου 1 του άρθρου 27 του ίδιου Νόμου και με τη δια¬ 
δικασία που ορίζεται με σχετική απόφασή μας. 

Άρθρο 6.. 

Για εξαγωγές που πραγματοποιήθηκαν από 1η Ιανουά¬ 
ριου μέχρι και 15 Μαρτίου, η απαλλαγή από το φόρο προστι¬ 
θέμενης αξίας παρέχεται : 

α) Στις περιπτώσεις που ο φόρος προστιθέμενης αξίας 
έχει καταβληθεί από τον εξαγωγέα στον προμηθευτή των 
αγαθών ή σ’ αυτόν που του παρέσχε τις υπηρεσίες της παρα¬ 
γράφου 1 του προηγούμενου άρθρου, με επιστροφή του φό¬ 
ρου, σύμφωνα με τις διατάξεις του άρθρου 27 του Ν. 1642/ 
1986 και με τη διαδικασία που ορίζεται με σχετική απόφασή 
μας. , 

β) Στις περιπτώσεις που ο φόρος προστιθέμενης αξίας 
δεν έχει καταβληθεί από τον εξαγωγέα στον προμηθευτή 
των αγαθών ή σ’ αυτόν που παρέσχε τις υπηρεσίες της παρα¬ 
γράφου 1 του προηγουμένου άρθρου, με έκδοση πιστωτικού 
σημειώματος από τα πρόσωπα αυτά, εφόσον ο εξαγωγέας 
τους προσκομίσει και με τη διαδικασία που προβλέπεται απο 
τα άρθρα 3 και 5 της παρούσας, κυρωμένο μοναδικό τελωνεια¬ 
κό παραστατικό της εξαγωγής. 

Άρθρο 7. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 10 Μαρτίου 1987 

Ο ΥΠΟΥΡΓΟΣ 

ΔΗΜΗΤΡΗ3Ε ΤΣΟΒΟΛΑΣ 


Αοι-ί). 17320/467 (4) 


Παροχή της εγγύησης του Δημοσίου προς την Τράπεζα Μα¬ 
κεδονίας -Θράκης για κάλυψη- δανείου της ποσού δρχ. 
500 εκατ. στον ΟΑΣ για κάλυψη αναγκών του προγράμ¬ 
ματος 1986. 

Ο ΥΠΟΥΡΓΟΣ ΟΙΚΟΝΟΜΙΚΩΝ 
Έχοντας υπόψη : 

1. Τις διατάξεις των Α.Ν. 747/1945 και 9/1967 και του 
Ν. 1266/1982 άρθρ. .8. 

2, Τις πράξεις του Διοικητή της ΤΕ 297/3/3.3.1986, 
309/6/26.5.1986 και 329/8/9.10.1986 με τις οποίες : α) 
εγκρίνεται η δανειοδότηση του Οργανισμού Αστικών Συγ¬ 
κοινωνιών (ΟΑΣ) με τα ποσά των δρχ. 5.085.000.000, 
7.155.000.000 και 9.127.000.000 αντίστοιχα για την εξό¬ 
φληση των μέχρι 31.12.1986 υποχρεώσει»ν του ΟΑΣ από 

τοκοχρεωλύσια εσωτρικού και εξωτερικού, καθώς και των 
υποχρεώσεων του οργανισμού προς το ΙΚΑ και λοιπά ασφα¬ 
λιστικά Ταμεία. 

3. Την απόφαση της Επιτροπής Νομισματικών και Πι¬ 
στωτικών Θεμάτων 333/4/19.1.87 με την οποία επιτρέ¬ 
πεται η μέσα στο έτος 1987 χρηματοδότηση από τα πιστω¬ 
τικά ιδρύματα, των Δημ,οσίων Επιχειρήσεων και Οργανι¬ 
σμών (ΔΕΚΟ) μέχρι του ποσού ίσου με το τμήμα του δανει¬ 
σμού τους που εγκρίθηκε κατά το έτος 1986 αλλά δεν αντλή¬ 
θηκε μέχρι 31.12.1986. 

4. Τη Σύμβαση δανείου 326/2.2.1987 μεταξύ της Τρά¬ 
πεζας Μακεδονίας - Θράκης και του Οργανισμού Αστικών 
Συγκοινωνιών με την οποία η ανωτέρω Τράπεζα χορηγεί 
στον ΟΑΣ δάνειο ποσού δρχ. 500.000.000 και καθορίζονται 
οι όροι της εξυπηρέτησής του. 

' 5. Την απόφαση του Δ.Σ. του ΟΑΣ 845/87 με την οποία 
εγκρίνεται η σύναψη του ανωτέρω δανείου. 

6. Το έγγραφο του Υπουργείου Μεταφορών και Επικοι¬ 

νωνιών 3868/466/11.2.1987 το οποίο μεταξύ των άλλων, 
εγκρίνει την προαναφερόμενη δανειοδότηση και εισηγείται 
την παροχή της εγγύησης του Ελλην. Δημοσίου. ' 

7. Ιο έγγραφο του ΟΑΣ 517/4.2.1987, με το οποίο ζητεί 
την εγγύηση του Ελληνικού Δημοσίου, για την ανωτέρω δα¬ 
νειοδότηση. 

8. Την κοινή απόφαση των Πρωθυπουργού και Υπουργού 
Οικ/κών 2389/13.2,1987, για «ανάθεση αρμοδιοτήτων στον 
Υφυπουργό Οικονομικών, Σπ. Καλούδη», αποφασίζουμε : 

Παρέχουμε την εγγύηση του Ελληνικού Δημοσίου στην 
Τράπεζα Μακεδονίας -Θράκης, για την κάλυψη δανείου της 
προς τον Οργανισμό Αστικών Συγκοινωνιών (ΟΑΣ) ποσού 
δρχ. πεντακοσίων εκατομμυρίων (500.000.000) για κάλυψη 
αιαγκών του προγράμματος του έτους 1986. 

Το Ελληνικό Δημόσιο παραιτείται από την εφαρμογή και 
τις ενστάσεις των άρθρων 855 και 867 και διατηρεί τα δι¬ 
καιώματα και τις ενστάσεις που απορρέουν από τα άρθρα 
853, 858, 862 και 863 του Α.Κ. 

Η χορήγηση και η εξυπηρέτηση του δανείου θα γίνει σύμ¬ 
φωνα με τους όρους που αναφέρονται στις αποφάσεις της Ε¬ 
πιτροπής Νομισματικών και πιστωτικών θεμάτων 297/3/ 
3.3.86 309/6/26.5.86, 329/8/9.10.86 και στη σχετική δα¬ 
νειακή σύμβαση 326/2.2.1987. 

Με την απόφαση αυτή, ανα?,αμβάνουμε την υποχρέωση, 
σε περίπτωση καθυστέρησης εξόφλησης ληξιπροθεσμης δό¬ 
σης ή μέρους αυτής ενδιάμεσων τόκων ή τόκων υπερημερίας 
του δανείου αυτού, να καταβάλουμε στο δανειστή μέσα σε 
δύο (2) μήνες από τη λήξη της εκάστοτε οφειλής τα ποσά 
που προέρχονται από την ανωτέρω αιτία και μετά από προ¬ 
ηγούμενη βεβαίωση των ποσών αυτών στο οικείο Δημόσιο 
Ταμείο στο λ,ογ/σμό Νο 555 σύμφωνα με τη διάταξη του 
Π. Δ/τος 839/78 (Φ.Ε.Κ. 195/75 τ.Α') και τις οδηγίες 
των εγκυκλίων μας 98348/2945/8.8.79 και 6465/124/16. 
1.1980. 

Η Τράπεζα Μακεδονίας -Θράκης παρακαλείται να μας 
ενημερώνει για την πορεία της εξυπηρέτησης του δανείου. 

Ο ΟΑΣ παρακαλείται να φροντίζει για την εμπρόθεσμη 
εξόφληση του εν λόγω δανείου. 

Καθορίζουμε προμήθεια υπέρ του Δημοσίου 0,50% για την 
παρεχόμενη εγγύησή του, την οποία θα εισπράττει η ανω¬ 
τέρω Τράπεζα και θα την αποδίδει στο Δημόσιο, σύμφωνα 
με τα έγγραφά μας 98346/2944/8.8.79, 98348/2945/8.8. 
1979 και 121545/1786/6.11.79. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Φεβρουάριου 1987 

Ο ΥΦΥΠΟΥΡΓΟΣ 

ΣΠΥΡΟΣ ΚΑΛΟΥΔΗΣ 


ΑφιΛ 130229/3127 (ο) 


Ανάκληση των αποφάσεων του Υπουργού Οικονομικών 
65432/1434/85 και 57662/1184/85 με τις οποίες παρασχέ¬ 
θηκε η αντεγγύηση του Ελληνικού Δημοσίου υπέρ της 
ΕΚΕΤΕ προς την ΕΘΝΙΚΗ ΤΡΑΠΕΖΑ, για την κά¬ 
λυψη αντεγγυητικών επιστολών που θα εκδίδονταν από την 
ανωτέρω Τράπεζα προς την ΟΚΕΟΙΤ ΡΟΡΕίΕΑΙΚΕ 
ϋ’ ΑΕΟΕΚΙΕ. 

Ο ΥΠΟΥΡΓΟΣ ΟΙΚΟΝΟΜΙΚΩΝ 
Έχοντας υπόψη : 

1. Τις διατάξεις των Α.Ν. 747/1945 και 9/1967 και του 
άρθρου 8 του Ν. 1266/1982. 

2. Τις αποφάσεις μας 65432/1434/85 και 57662/1184/ 
1985, με τις οποίες παρασχέθηκε η αντεγγύηση του Ελληνι¬ 
κού Δημοσίου υπέρ της ΕΚΕΤΕ προς την ΕΘΝΙΚΗ ΤΡΑ¬ 
ΠΕΖΑ για την κάλυψη αντεγγυητικών επιστολών που θα 
εκδίδονταν από την ανωτέρω Τράπεζα προς την ΟΚΕϋΙΤ 

ΡΟΡΙΙΕΑΙΚΕ Ό’ ΑΕΟΕΚΙΕ. 

3. Το έγγραφο της Εθνικής Τράπεζας, Κατ/μα Κολωνα- 
κίου, 6781/17.12.1986 με το οποίο θεωρεί ότι από 4.10.86, 
έπαυσαν ουσιαστικά να ισχύουν οι αντεγγυήσεις της Νο 
11849 -4 και 11850 -8 και ταυτόχρονα δεν υπάρχει πλέον 
λόγος κάλυψής τους με τις αντίστοιχες εγγυήσεις του Δη¬ 
μοσίου 57662/1184/2.7.85 και 65432/1434/2.7.85. 

4. Το από 18.12.1986 έγγραφο της ΕΚΕΤΕ με το οποίο· 
ζητά την απαλλαγή από κάθε υποχρέωση καταβολής προ¬ 
μηθειών, για τις ανωτέρω εγγυήσεις μας μετά τις 5.10.1986. 

5. Την κοινή απόφαση των Πρωθυπουργού και Υπ. Οικο¬ 
νομικών 2389/13.2.1987 για «ανάθεση αρμοδιοτήτων στον 
Υφυπουργό Οικ/κών-Σπ. Καλούδη», αποφασίζουμε: 

Ορίζουμε όπως, οι αντεγγυήσεις του Ελληνικού Δημοσίου 
που παρασχέθηκαν με τις αποφάσεις μας 57662/1184/2.7. 
1985 και 65432/1434/2.7.1985 υπέρ της ΕΚΕΤΕ προς την 
ΕΘΝΙΚΗ ΤΡΑΠΕΖΑ, για την κάλυψη αντεγγυητικών επι¬ 
στολών που θα εκδίδονταν από την ανωτέρω Τράπεζα προς 
την ΟΚΕΟΙΤ ΡΟΡΙΙΕΑΙΚΕ ϋ’ΑΕΟΕΚΙΕ, έχουν παύσει 
να ισχύουν από 4.10.1986 και κατά συνέπεια δεν υπάρχει 
λόγος καταβολής προμήθειας υπέρ του Δημοσίου μετά τις 

5.10.1986. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Αθήνα, 27 Φεβρουάριου 1987 

Ο ΥΦΥΠΟΥΡΓΟΣ 

ΣΠΥΡΟΣ ΚΑΛΟΥΔΗΣ 


Α;ρ2>. 15809 (6) 


Καθορισμός διαδικασίας, εξεταστέας ύλης και τρόπου επι¬ 
λογής λφυάκων Φυλακών, Σωφρονιστικών και Θεραπευτι¬ 
κών Καταστημάτων. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 
ΚΑΓ ΔΙΚΑΙΟΣΥΝΗΣ 

Έχοντας υπόψη τις διατάξεις του άρθρου 3 παρ. 12α του 
Νόμου 1653/86 (ΦΕΚ. Α 173/1986), αποφασίζουμε : 

Καθορίζουμε τη διαδικασία, την εξεταστέα ύλη και τον 
τρόπο επιλογής φυλάκων Φυλακών, Σωφρονιστικών και Θε¬ 
ραπευτικών Καταστημάτων ως εξής ': 

Άρθρο 1. 

Προκήρυξη. ■ -■ 

1. Με την προκήρυξη ορίζονται : .- 

α) Ο αριθμός των θέσεων που θα πληρωθούν, ο κλάδος 
και ο εισαγωγικός βαθμός. 

β) Ο τόπος και ο χρόνος διεξαγωγής της επιλογής. 

γ) Η προθεσμία υποβολής των αιτήσεων. 

δ) Τα γενικά και ειδικά προσόντα των υποψηφίων που 
προβλέπονται από τις κείμενες διατάξεις. 

ε) Η εξεταστέα ύλη. 

στ) Η αρχή προς την οποία θα υποβληθούν οι αιτήσεις. 

ζ) Τα απαιτούμενα δικαιολογητικά. 

2. Η προκήρυξη δημοσιεύεται σε δύο (2) ημερήσιες εφη¬ 
μερίδες της Αθήνας, τουλάχιστον είκοσι (20) ημέρες πριν 
από την ημερομηνία κατά την οποία θα συνεδριάσει η Επι¬ 
τροπή Επιλογής. Η προκήρυξη με μέριμνα της αρμόδιας υπη¬ 
ρεσίας του Υπουργείου Δικαιοσύνης τοιχοκολλάται στο Κεν¬ 
τρικό Κατάστημα του Υπουργείου Δικαιοσύνης. Για την 
τοιχοκόλληση συντάσσεται σχετικό αποδεικτικό. 

3. Με την προκήρυξη μπορεί να ορισθεί, ότι, στην περί¬ 
πτωση που θα καθυστερούσε η δημοσίευσή της, για οποιο- 
δήποτε λόγο, ώστε μεταξύ της τελευταίας δημοσίευσης στον 
Τύπο και της ημέρας έναρξης της διαδικασίας επιλογής να 
μ.ην καταλείπεται ολόκληρη η εικοσαήμερη προθεσμία της 
παρ. 2, η τελευταία αυτή ημερομηνία μετατίθεται ανάλογα 
με νεότερη α.ακοίνωση της αρμόδιας υπηρεσίας του Υπουρ¬ 
γείου Δικαιοσύνης. Κάθε υποψήφιος δικαιούται να λάβει 
πλήρες κείμενο της προκήρυξης με μέριμνα της υπηρεσίας 
αυτής. 

Άρθρο 2. 

Υποβολή αιτήσεων και δικαιολογητικών. 

1. Οι αιτήσεις συμμετοχής για επιλογή των ενδιαφερο¬ 
μένων υποψηφίων υποβάλλονται στην αρμόδια Υπηρεσία του 
Υπουργείου Δικαιοσύνης μέσα στην προθεσμία που καθο¬ 
ρίζει η προκήρυξη. Αν παρέλθει η προθεσμία αυτή, οι αιτή¬ 
σεις δεν γίνονται δεκτές. 

2. Στην αίτηση -υπεύθυνη δήλωση δηλώνονται : 

Το έτος γέννησης του υποψηφίου. 

Ο δήμος ή η κοινότητα στα μητρώα ή δημοτολόγια του 
οποίου είναι γραμμένος. 

■ Ο τίτλος σπουδών, το έτος και η ημερομηνία κτήσης αυτού. 

Η εκπλήρωση των στρατιωτικών υποχρεώσεων ή η νόμιμη 
απαλλαγή απ’ αυτές και η αιτία απαλλαγής. 

Στοιχεία του βίου που επηρεάζουν την'κρίση για την κα- 
ταλληλότητά του και ιδιαίτερα άν έχει καταδικαστεί για ποι¬ 
νικό αδίκημα. ·' * 

Εάν υπηρετεί ή προϋπηρέτησε με .οποιαδήποτε ειδικότητα 
στο δημόσιο τομέα όπως αυτός οριοθετείται με το άρθρο 1 
παρ. 6 του Ν. 1256/1982 και για ποιά αιτία έφυγε από την 
υπηρεσία. Ότι δεν βρίσκεται σε απαγόρευση ή δικαστική 
αντίληψη και ότι δεν παραπέμφθηκεμε τελεσίδικο βούλευμα 
για κάποιο από τα αδικήματα που αναφέρονται στο άρθρο 
22 του Π.Δ. 611/1977 έστω και άν δεν ακολούθησε ποινική 
δίκη λόγω παραγραφής καθώς και εάν·εκκρεμεί εναντίον του 
κατηγορία για οποιοδήποτε πλημμέληλα ή κακούργημα. Ε¬ 
πίσης συνυποβάλλονται τυχόν αποδεικτικά στοιχεία ιδιό¬ 
τητας του άρθρου 32 παρ. 2 του Π.Δ. 611/1977. 

Οι υποψήφιοι, με την αίτησή τους, δηλώνουν, κατά σειρά 
δικής τους προτίμησης, τα Καταστήματα Φυλακών στα 
οποία θα επιθυμούσαν να υπηρετήσουν, σε περίπτωση διορι¬ 
σμού τους. Ο αριθμός των Καταστημάτων αυτών, δεν μπο¬ 
ρεί να είναι μικρότερος των τριών. Οι υποψήφιοι που δεν θα 
διοριστούν, επειδή οι θέσεις για τις οποίες δήλωσαν επιθυμία 
διορισμού καταλαμβάνονται από άλλους υποψήφιους, που 
προηγούνται αυτών στον πίνακα κατάταξης κατά σειρά επι¬ 
τυχίας, παραμένουν στον πίνακα αυτό και είναι δυνατή η διά¬ 
θεσή τους για διορισμό, εφόσον κατά το χρόνο ισχύος του 
πίνακα υπάρξουν κενές θέσεις. 

3. Ο χρόνος υποβολής των δικαιολογητικών, ορίζεται ως 
εξής : Η αίτηση των υποψηφίων με τα καταρχήν υποβλητέα 
δικαιολογητικά υποβάλλεται στην αρμόδια για το διορισμό 
Υπηρεσία του Υπουργείου Δικαιοσύνης·, εντός δέκα (10) 
ημερών από την επομένη της δημοσίευσης της προκήρυξης 
στον ημερήσιο Τύπο. Τα υπόλοιπα δικαιολογητικά, καθώς 
και όσα απαιτούνται για το διορισμό, υποβάλλονται εντός 
είκοσι ημερών (20) από την πρόσκληση για διορισμό των 
υποψηφίων. 


Άρθρο 3. 

Αξιολόγηση, αιτήσεων. ■ 

1. Όταν συγκεντρο^θούν οι αιτήσεις, εντός των προθεσμι¬ 
ών που έχουν ορισθεί από την αρμόδια υπηρεσία του Υπουρ¬ 
γείου Δικαιοσύνης, παραδίδονται στον Γραμματέα της Επι¬ 
τροπής επιλογής με πίνακα των ονοματεπωνύμων των υπο¬ 
ψηφίων, ο οποίος, αφού επαληθευθεί, υπογράφεται από τον 
Πρόεδρο.. Στη συνέχεια, εντός δέκα (10) ημερών από την 
παραλαβή των αιτήσεων, η Επιτροπή συνέρχεται, ελέγχει 
τις αιτήσεις και τα δικαιολογητικά και με ειδικά αιτιολογη¬ 
μένη απόφασή της, αποκλείει όσους δεν έχουν, υποβάλει πλή¬ 
ρη δικαιολογητικά. Μέσα στην ίδιά προθεσμία η επιτροπή 
ανακοινώνει πίνακα που περιέχει τα ονοματεπώνυμα όσων 
έγιναν δεκτοί για επιλογή και δεύτερο πίνακα με τα ονοματε¬ 
πώνυμα όσων αποκλείονται. Οι πίνακες αυτοί τοιχοκολλούν- 
ται στο Κεντρικό Κατάστημα του Υπουργείου Δικαιοσύνης. 

2. Κατά τον έλεγχο το»/ αιτήσεων, εξετάζονται α) εάν 
αυτές υποβλήθηκαν εμπρόθεσμα, β) η ηλικία και ιθαγένεια 
Των υποψηφίων, γ) 2 ειδικά τυπικά προσόντα, δ) η εκπλή¬ 
ρωση των στρατιωτικών υποχρεώσεων, ε) η σωστή συμπλή¬ 
ρωση της υπεύθυνης δήλωσης και στ) τα δικαιολογητικά του 
άρθρου 32 του Π.Δ. 611/1977 για όσους τα επικαλούνται.. 

Άρθρο 4. 

Διαδικασία. 

1. Με πράξη του Προέδρου της Επιτροπής ορίζονται το 
Κατάστημα και το πρόγραμμα διεξαγωγής της επιλογής. 
Η πράξη αυτή τοιχοκολλάται στο Κεντρικό Κατάστημα του 
Υπουργείου Δικαιοσύνης για ενημέρωση των ενδιαφερομέ¬ 
νων την ίδια ημέρα κατά την οποία γίνεται η τοιχοκόλληση 
του πίνακα όσων γίνονται δεκτοί για επιλογή. Η Επιτροπή 
Επιλογής μπορεί να αναβάλει με ειδικώς αιτιολογημένη από¬ 
φασή της που δημοσιεύεται αυθημερόν, την έναρξη της διε¬ 
ξαγωγής της επιλογής, επί οκτώ (8) το πολύ, ημέρες. Η από¬ 
φαση αυτή τοιχοκολλάται στο. Κατάστημα διενέργειας της 
επιλογής. 

2. Για την πιλογή προηγείται η συνέντευξη και ακολουθεί 
η γραπτή εξέταση. 

3. Ο γραμματέας της Επιτροπής, κατά την ημερομηνία 
έναρξης της διεξαγωγής της επιλογής, 'παραδίδει στον πρό¬ 
εδρο αυτής τον πίνακα των' υποψηφίων που έγιναν δεκτοί, 
σε τρία αντίγραφα, για να δοθούν σε κάθε ένα από τα μέλη της 
Επιτροπής. Η συνέντευξη των υποψηφίων-ενεργείται δημό¬ 
σια από την Επιτροπή. Οι υποψήφιοι προσέρχονται, με από¬ 
φαση του Προέδρου, μεμονομένα ή σε ομάδες. Δεν παραβρί¬ 
σκονται όμως όσοι δεν έχουν ακόμη υποβληθεί σ’ αυτήν. Κατά 
τη συνέντευξη, τα μέλη της Επιτροπής απευθύνουν ερωτή¬ 
σεις στους υποψηφίους για τη διαπίστωση του νοητικού 
και ψυχολογικού τους υποβάθρου επί θεμάτων γενικών γνώ¬ 
σεων, του επιπέδου των τυπικών τους προσόντων και σε σχέ¬ 
ση με την εργασία που θα προσφέρουν. Μετά το τέλος της 
συνέντευξης κάθε υποψηφίου, ο Πρόεδρος κκι τα μέλη της 
Επιτροπής* καταχωρούν στον πίνακα, δίπλα στο ονοματεπώ¬ 
νυμο του υποψηφίου, το χαρακτηρισμό «κατάλληλος» ή μη 
κατάλληλος». Η κρίση για την καταλληλότητα ή μη των 
υποψηφίων, λαμβάνεται κατά πλειοψηφία. Μετά την ολοκλή¬ 
ρωση όλων των συνεντεύξεων, οι πίνακες παραδίδονται στον 
Πρόεδρο της Επιτροπής Επιλογής. Στη συνέχεια, καταρτί¬ 
ζονται δύο πίνακες. Στον ένα απ’ αυτούς περιλαμβάνονται 
οι υποψήφιοι που κρίθηκαν ακατάλληλοι. Οι πίνακες αυτοί 
υπογράφονται από τον Πρόεδρο, τα μέλη της Επιτροπής 
και τον γραμματέα και τοιχοκολλούνται στο Κεντρικό Κα¬ 
τάστημα του Υπουργείου Δικαιοσύνης. Πρακτικά όλης της 
διαδικασίας των συνεντεύξεων συντάσσονται από τον γραμ¬ 
ματέα και υπογράφονται από τον Πρόεδρο' και τα μέλη της 
Επιτροπής. 

4. - Με πράξη του Προέδρου της Επιτροπής Επιλογής,.που 
τοιχοκολλάται στο Κεντρικό Κατάστημα του Υπουργείου 
Δικαιοσύνης, την ημέρα τοιχοκόλλησης του - πίνακα όσων 
κρίθηκαν κατάλληλοι, καθορίζεται το - · πρόγραμμα και το 

Κατάστημα διεξαγωγής της γραπτής εξέτασης. Η Επιτροπή 
Επιλογής σε περίπτωση εξαιρετικής ανάγκης, μπορεί, με 
απόφασή της, να ορίσει την κατά τμήματα διεξαγωγή της 
γραπτής εξέτασης. Επίσης, εάν ο αριθμός των υποψηφίων 
είναι μεγάλος, ώστε να επιβάλλεται ο διαχωρισμός τους, κα¬ 
νονίζεται με απόφαση του Προέδρου της Επιτροπής η κατα¬ 
νομή των υποψηφίων, ανάλογα με το αρχικό στοιχείο του 
επωνύμου τους στον πίνακα. 

5. Τρεις (3) τουλάχιστον ημέρες πριν από την έναρξη της 
γραπτής εξέτασης, η αρμόδια υπηρεσία του Υπουργείου Δι¬ 
καιοσύνης, αποστέλλει στον Πρόεδρο της Επιτροπής τις 
αναγκαίες κόλλες αναφοράς για την εξέταση του μαθήματος, 
οι οποίες έχουν κολλημένο στο άνω αριστερό μέρος της πρώ¬ 
της σελίδας, τεμάχιο αδιαφανύς χαρτιού για την κάλυψη των 
στοιχείων του υποψηφίου. 

6. Η γενική εποπτεία της γραπτής εξέτασης, δηλ. ο 
διορισμός εποπτών κτιρίων, υπευθύνων αιθουσών, επιτηρη¬ 
τών και βοηθητικού προσωπικού, καθορίζονται με απόφαση 
του Προέδρου της Επιτροπής, που κοινοποιείται στους 
διοριζομένους, για να λάβουν γνώση των καθηκόντων τους. 
Τα καθήκοντα του επόπτη κτιρίου, συνίστανται στην παρο¬ 
χή οδηγιών στους υπεύθυνους των αιθουσών, στην παρακο¬ 
λούθηση της διεξαγωγής της εξέτασης, στην παραλαβή 
των γραπτών από τους υπεύθυνους αιθουσών και στην παρά¬ 
δοση αυτών στον Πρόεδρο της Επιτροπής. 

Τα καθήκοντα του υπεύθυνου αίθουσας, συνίστανται 
στην διαπίστωση της ταυτότητας του υποψηφίου, την 
εκφώνηση των θεμάτων, την παραλαβή των γραπτών από 
τους υποψηφίους, την κάλυψη του ονοματεπωνύμου αυτών 
με το αδιαφανές χαρτί, την παράδοση των γραπτών, τη μο¬ 
νογραφή τους, ως και τον έΐ^εγχο του αριθμού και των 
ονοματεπωνύμων των υποψηφίων. Οι υποψήφιοι οφείλουν 
να προσέρχονται εγκαίρως και να εισέρχονται στην αίθουσα 
εξέτασης, αφού διαπιστωθεί η ταυτότητά τους. Η ταυτό¬ 
τητα του υποψηφίου διαπιστώνεται με το δελτίο ταυτότητας 
ή με άλλο επίσημο έγγραφο παραστατικό της ταυτότητας 
του προσώπου που φέρει και επικυρωμένη φωτογραφία. 

7. Η εξεταστέα ύλη αναφέρεται σε θέματα σχετικά με 
το αντικείμενο της εργασίας για την οποία γίνονται οι 
προσλήψεις. Στους υποψηφίους παραδίδεται σχετικό κείμενο 
τουλάχιστον 5 σελίδων. Από το κείμενο αυτό οι υποψήφιοι 
συντάσσουν περίληψη τών κυριοτέρων σημείων του που δεν 
υπερβαίνει το 1/5 του κειμένου, που τους δόθηκε. Το θέμα 
της γραπτής εξέτασης επιλέγεται με δημόσια κλήρωση 
από την Επιτροπή, παρουσία εκπροσώπων των υποψηφίων, 
μεταξύ τριών θεμάτων, την ημέρα διεξαγωγής της γραπτής 
εξέτασές. Αντίγραφο του θέματος που κληρώθηκε, διανέ¬ 
μεται α-;ό τους υπεύθυνους αιθουσών, στους υποψήφιους. 
Η διάρκεια της εξέτασης, ορίζεται με απόφαση της Επι¬ 
τροπής. 

, 8. Μετά το τέλος της γραπτής εξέτασης, ο υποψήφιος 
παραδίδει το γραπτό στον υπεύθυνο της αίθουσας, ο οποίος.- 
αφού και · πάλι διαπιστώσει την ταυτότητά του, ελέγχει 
τα στοιχεία που έχει καταχωρήσει στο γραπτό του, το μονο, 
γράφει και αναγράφει κάτω από το αδιαφανές χαρτί τον 
αύξοντα αριθμό στην ονομαστική κατάσταση των υποψη¬ 
φίων, όπου και σημειώνεται, επίσης, ένδειξη παράδοσης 
του γραπτού. Ο υπεύθυνος της αίθουσας, φροντίζει για την 
σφράγιση με το αδιαφανές χαρτί του γραπτού, παρουσία του 
υποψηφίου. Στη συνέχεια, αφού συγκεντρώσει όλα τα γρα¬ 
πτά, τα παραδίδει στον επόπτη του κτιρίου, στο τέλος της 
γραπτής εξέτασης. Μετά τη συγκέντρωση των γραπτών, 
τα μέλη της . Επιτροπής, επαληθεύουν τη μυστικότητα και 
μονογράφουν κάθε , γραπτό στο τέλος αυτού. 

9. Κατά τη διάρκεια της διενέργειας της γραπτής εξέτα¬ 
σης, ο γραμματέας φροντίζει για τη σύνταξη των σχετικών 
κατά συνεδρίαση πρακτικών και αναφέρει κάθε αξιόλογο 
συμβάν-, από -την-έναρξή της διαδικασίας,- μέχρι το τέλος 
και την παράδοση των γραπτών. Τα πρακτικά, τα οποία 
πάντοτε υπογράφονται από τον γραμματέα, παραδίδονται 
στα μέλη της Επιτροπής, για .υπογραφή; 


10. Με απόφασή της η Επιτροπή, κατανέμει μεταξύ 
των μελών της, που είναι συγχρόνως και εξεταοττές, ίσο 
αριθμό γραπτών για βαθμολόγηση. Η επίδοση στη γραπτή 
εξέταση, βαθμολογείται με τους βαθμούς 0 - 20 ολογράφως 
και αριθμητικώς, με δυνατότητα χρήσης και δεκαδικοιν 
ψηφίων, σημειώνοντας και τα λάθη, όρου απαιτείται, για 
αντικειμενικότερη αξιολόγηση της βαθμολόγησης. 

Άθρο 5. 

Έκδοση αποτελεσμάτων. 

Μετά το τέλος της γραπτής εξέτασης, ορίζεται από τον 
Πρόεδρο της Επιτροπής, η ημέρα και η ώρα της συνεδρίασης 
για την έκδοση των αποτελεσμάτων. Κατά τη συνεδρίαση 
αυτή, που γίνεται δημόσια, αποσφραγίζονται τα γραπτά 
και ο βαθμός μεταφέρεται σε καταστάσεις ειδικά συντασ- 
σόμενες από τον γραμματέα. Ο οικείος βαθμός, εκφωνείται 
από τον Πρόεδρο της Επιτροπής και συντάσσεται πρακτικό 
έκδοσης των αποτελεσμάτων. Εάν μεταξύ αυτών που έλαβαν 
μέρος στην γραπτή εξέταση, περιλαμβάνονται υποψήφιοι 
του έχουν ιδιότητα από αυτές που αναφέρονται στο άρθρο 
32 παρ. 2 του Π.Δ. 611/1977, ο βαθμός, ικανότητας προ¬ 
σαυξάνεται κατά 10 % και έτσι προσαυξημένος αναγράφεται 
στη στήλη των βαθμών ολικής ικανότητας. 

Άρθρο 6. 

Πίνακες κατάταξης κατά σειρά βαθμολογίας. 

1. Μετά την έκδοση των αποτελεσμάτων, ο γραμματέας 
επιμελείται με βάση το βαθμό επίδοσης των υποψηφίων, 
την σύνταξη πίνακα κατάταξης των υποψηφίων κατά σειρά 
βαθμολογίας, ο οποίος ελέγχεται και υπογράφεται από τον 
Πρόεδρο και τα μέλη της Επιτροπής. Σε περίπτωση που 
υποψήφιοι έλαβαν τον ίδιο βαθμό, η σειρά αναγραφής τους 
στον πίνακα καθορίζεται από την επιτροπή με κλήρωση, 
σε δημόσια συνεδρίαση, της οποίας ο τόπος και ο χρόνος, 
ορίζεται με απόφασή της, που δημοσιεύεται τρεις (3) 
ημέρες πριν την πραγματοποίησή της. 

2. Ο πίνακας κατάταξης, κατά σειρά βαθμολογίας, καταρ¬ 
τίζεται από την Επιτροπή σε δύο αντίτυπα, το αργότερο, 
εντός πέντε (5) ημερών από την τελευταία συνεδρίαση της 
Επιτροπής. Τα δύο αυτά αντίτυπα, μαζί με όλα τα πρακτικά 
της Επιτροπής, τον πίνακα των αποκλειομένων, τις αιτήσεις 
και τα δικαιολογητικά των υποψηφίων, παραδίδονται στην 
αρμόδια υπηρεσία του Υπουργείου Δικαιοσύνης. Η παρά¬ 
δοση αυτή, γίνεται μέσα σε δύο (2) ημέρες από την κατάρτι¬ 
ση του πίνακα κατάταξης κατά σειρά βαθμολογίας. Η υπη¬ 
ρεσία αυτή, μεριμνά για την τοιχοκόλληση του πίνακα 
αυτού, στο κεντρικό Κατάστημα του Υπουργείου Δικαιοσύ¬ 
νης. Για την τοιχοκόλληση συντάσσεται σχετικό αποδει¬ 
κτικό. 

Άρθρο 7. 

■ Κύρωση πινάκων. 

1. Ο κατά την παράγραφο 2 του άρθρου 6 πίνακας κατά¬ 
ταξης κυρώνεται από τον Υπουργό Δικαιοσύνης, ύστερα 
από προηγούμενο έλεγχο της νομιμότητάς του. Ο Υπουργός 
έχει τη δυνατότητα να μην τον κυρώσει, εάν διαπιστώσει, 
είτε αυτεπάγγελτα, είτε μετά από ένσταση ενδιαφερομένου, 
που υποβάλλεται με απλή αίτηση μέσα σε ανατρεπτική 
προθεσμία δέκα (10) ημερών από την τοιχοκόλληση, 
παράβαση ουσιώδη τύπου, της νόμιμης διεξαγωγής της όλης 
διαδικασίας. Στην περίπτωση αυτή, μπορεί να αποφασισθεί 
η επανάληψη της διαδικασίας στο σύνολό της ή σε. τμήμα 
αυτής, μεταξύ των ίδιων υποψηφίων, που έλαβαν μέρος. 

2. Σε περίπτωση παραλείψεων ή πλημμελειών, οι οποίες 

δεν συνιστούν παράβαση ουσιώδη τύπου, αλλά .επιδέχονται 
συμπλήρωση ή διόρθονση, μπορεί ο Υπουργός Δικαιοσύνης,· 
αντί της επανάληψης της όλης ή τμήματος της παραπάνω 
διαδικασίας, να αναθέτει στην οικεία επιτροπή, τη συμ- 
π?ά)ρωση ή διόρθωση των πιο πάνω-παραλείψεων ή πλημ- 
μελειών. _ . . 

Η απόφαση αυτή, να δημοσιευθεί στην Εφημερίδα της 
Κυβερνήσεως. 

Αθήνα, 10 Μαρτίου 1987 

Ο! ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΔΙΚΑΙΟΣΥΝΗΣ 

ΑΠ. ΚΑΚΑΑΜΑΝΗΣ ΕΛΕΥΘΕΡΙΟΣ ΒΕΡΥΒΑΚΗΣ 


Αρΐι9. Φ. 861.1/48/Δ1/2340 (7) 


Σύσταση θέσεων για πρόσληψη δασκάλων - νηπιαγωγών με 
σχέση εργασίας ιδιωτικού δικαίου αορίστου χρόνου. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, ΟΙΚΟΝΟΜΙΚΩΝ 
ΚΑΙ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη : 

1. Τις διατάξεις του Ν. 682/77 «περί Ιδιωτικών Σχολείων 
Γενικής Εκπαίδευσης κ.λ.π.». 

2. Το άρθρο 62 του Ν. 1566/85 «Δομή και λειτουργία 
της Α/θμιας και Β/θμιας Εκπαίδευσης». 

3. Τις ανάγκες της Α/θμιας εκπ/σης σε εκπαιδευτικό 
προσωπικό, αποφασίζουμε : 

Συνιστούμε τις παρακάτω θέσεις 22 δασκάλων και 12 
νηπιαγωγών στη δημόσια πρωτοβάθμια εκπαίδευση, με 
σχέση εργασίας ιδιωτικού δικαίου αορίστου χρόνου, κατά 
βαθμό του Ν. 1566/85 και μισθολογικό λιμάκιο (Μ.Κ.) 
του Ν. 1505/84, για την πρόσληψη όσων έχουν απολυθεί 
από Ιδιωτικά Σχολεία, ως αλοκούθως : 

Κλάδος Δασκάλων : στο βαθμό Α' θέσεις 20 

στο βαθμό Β' θέσεις 1 

στο βαθμό Γ' θέσεις 1 

Κλάδος Νηπιαγωγών : στο βαθμό Α' θέσεις 8 

στο βαθμό Β' θέσεις 3 

στο βαθμό Γ' θέσεις 1 


Μ.Κ. του Ν. 1505/84 

Δάσκαλοι 

Νηπιαγωγοί. 

16 

1 

1 

15 

0 

0 

14 

1 

1 

13 

0 

2 

12 

1 

0 

11 

2 

1 

10 

2 

1 

9 

4 

0 

8 

2 

1 

7 

3 

0 

6 

2 

1 

5 

2 

1 

.4 

1 

0 

3 

0 

1 

2 

0 

1 

1 

1 

1 

Σύνολο 

22 

12 


Η απόθαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Μαρτίου 1987 


01 ΥΠΟΥΡΓΟ! 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΩΝ 

ΑΠ. ΚΑΚΛΑΜΑΝΗΣ ΔΗΜΗΤΡΗΣ ΤΣΟΒΟΛΑΣ 

ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΑΝΤΩΝΗΣ ΤΡΙΤΣΗΣ 


Αρι*. 14671 ' (8) 


Κήρυξη υποχρεωτικής της από 7.8.86 ΣΣΕ του Προσω¬ 
πικού των Γεωργικών Συνεταιριστικών Οργανώσεων. 

Ο ΥΠΟΥΡΓΟΣ ΕΡΓΑΣΙΑΣ 
Έχοντας υπόψη : 

1. Τις διατάξεις της παρ. 2 του άρθρου 5 του Ν. 3239/ 
1955. 

2. Τη γνώμη πευ εξέφρασε το Ανώτατο Συμβούλιο Ερ¬ 
γασίας κατά τη συνεδρίαση αυτού της 26 Φεβρουάριου 1987. 

3. Τα σχετικά αριθμητικά στοιχεία, αποφασίζουμε : 

1. Κηρύσσουμε υποχρεωτική την από 7.8.86 ΣΣΕ του 
Προσωπικού των Γεωργικών Συνεταιριστικών Οργανώσεων 
με επιφύλαξη των διατάξεων της από 18.10.85 Π.Ν.Π. 
«περί μέτρων προστασίας της Εθνικής Οικονομίας» (ΦΕΚ 
179/Α/18.10.85) για όλους τους εργοδότες και εργαζομέ¬ 
νους του επαγγέλματος που αφορά αυτή. 

2. Η ισχύς της απόφασης αυτής αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Μαρτίου 1987 

Ο ΥΠΟΥΡΓΟΣ 

ΚΩΣΤΑΣ ΠΑΠΑΝΑΓΙΩΤΟΥ 


Αρι*. 11592 (9) 


Παράταση ισχύος της 94/85 απόφασης του ΠΔΔΔ Αθη¬ 
νών για τους όρους αμοιβής και εργασίας των εργατο- 

τεχνιτών μετάλλου. 

Ο ΥΠΟΥΡΓΟΣ ΕΡΓΑΣΙΑΣ! 

Έχοντας υπόψη : 

1. Τις διατάξεις της παρ. 3 του άρθρ. 4 του Ν. 3239 Τ 
1955. 

2. Την κοινοποιηθείσα σε μας γραπτή δήλωση καταγ¬ 
γελίας της αναφερόμενης στο θέμα διαιτητικής απόφασης. 

3. Τη σχετική γνωμοδότηση του Ανωτάτου Συμβουλίου 
Εργασίας που έχει ληφθεί στη συνεδρίαση της 4.3.87, απο¬ 
φασίζουμε : 

Αναστέλλουμε επί 6μηνο χρονικό διάστημα, δηλαδή μέχρι 
23.9.87 την επέλευση των έννομων αποτελεσμάτων από την 
καταγγελία της 94/85 απόφασης του ΠΔΔΔ Αθηνών, που 
αφορά τους όρους αμοιβής και εργασίας των εργατοτεχνι- 
τών μετάλλου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Μαρτίου 1987 

Ο ΥΠΟΥΡΓΟΣ 

ΚΩΣΤΑΣ ΠΑΠΑΝΑΓΙΩΤΟΥ 


Αρι*. 11837 (10) 


Κήρυξη εκτελεστής της 3/87 απόφασης του ΠΔΔΔ Αθηνών, 
για τους όρους αμοιβής και εργασίας του προσωπικού 
επιχειρήσεων ζαχαρωδών προϊόντων 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη : 

Τις διατάξεις της παρ. 1 του άρθρου 20 του Ν. 3239/55, 
όπως αυτές τροποποιήθηκαν με τα Ν.Δ. 3755/57, 186/69 
και 1198/72, αποφασίζουμε : 



1056 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Κηρύσσουμε εκτελεστή την αριθ. 3/87 απόφαση του 
ΠΔΔΔ Αθηνών, που εκδόθηκε για να επιλύσει τη συλλογική 
διαφορά εργασίας, που δημιουργήθηκε ανάμεσα στους : 1) 
Σύνδεσμο Ελληνικών Βιομηχανιών, 2) Σύνδεσμο Βιομηχά- 
νων Βορείου Ελλάδος, 3) Ομοσπονδία Ζαχαροπλαστών Ελ¬ 
λάδος, 4) Σωματείο Καταστηματαρχών και Ζαχαροπλα¬ 
στών, 5) Πανελλήνια Ομοσπονδία Αρτοζαχαροπλαστών, 6) 
Πανελλήνια Ομοσπονδία Ξενοδόχων και στην Πανελλήνια 
Ομοσπονδία Εργατών Επισιτισμού και Υπαλλήλων Τουρι¬ 
στικών Επαγγελμάτων και αφορά τους όρους αμοιβής και 
εργασίας του προσ/κού Βιομηχανικών και Βιοτεχνικών 
Επιχ/σεων Ζαχαρωδών Προϊόντων και της οποίας το πε¬ 
ριεχόμενο έχει ως εξής : 

1. Στις διατάξεις της απόφασης αυτής υπάγεται το 
έργατ/κό προσ/κό των σ’ όλη τη χώρα λειτουργουσών με 
οποιαδήποτε μορφή βιομηχανικών και βιοτεχνικών επιχ/ 
σεων ζαχαρωδών προϊόντων, καθώς και οι εργαζόμενοι 
κάθε φύσεως, μορφής και είδους επιχ/σεων παρασκευής 
ζαχαρωδών προϊόντων (εργαστήρια ζαχαροπλαστικής τέχ¬ 
νης, αρτοζαχαροπλαστεία, ξενοδοχεία, εργαστήρια μπου¬ 
γάτσας). 

2. Οι αποδοχές, που βάσει των προϊσχυουσών ρυθμίσεων 
λαμβάνονταν υπόψη για τον υπολογισμό των προσαυξήσεων 


λόγω ΑΤΑ, όπως αυτές έχουν διαμορφωθεί μέχρι της ισ¬ 
χύος της απόφασης αυτής, αυξάνονται από 2.7.86'κατά το 
ποσοστό του δείκτη τιμών της 1.1.86 (4,5%) και επί 
του προκύπτοντος ποσού κατά το ποσοστό του δείκτη της 

1.5.86 (1,3%). 

Οι παραπάνω αποδοχές με τον ίδιο τρόπο θα αναπροσαρ- 
μοσθούν την 1.9.86 καθώς και με τις μεταγενέστερες ΑΤΑ 
του έτους 1987, σύμφωνα με τις αποφάσεις του Υπουργού 
Εθνικής Οικονομίας αμέσως μετά την έκδοσή τους. 

Για την αναπροσαρμογή των μισθών της παρούσας διαι¬ 
τητικής απόφασης θα ισχύσουν τα κλιμάκια αποδοχών που 
καθορίζονται από τον Ν. 1584/86 (ΦΕΚ 16/Α/25.2.86). 

3. Όσες διατάξεις της αριθ. 52/85 απόφασης του ΔΔΔΔ 
Αθηνών δεν έχουν τροποποιηθεί εξακολουθούν να ισχύουν. 

4. II ισχύς της απόφασης αυτής αρχίζει από 2 Ιουλίου 

1986. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Μαρτίου 1987 

Ο ΥΠΟΥΡΓΟΣ 

ΚΩΧΤΑΣ ΠΑΠΑΝΑΓΙΩΤΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



